ممتاز ایم قاضی

ممتاز ایم قاضی 
ایک بھارتی ٹرین انجینئر ہے جسے ڈیزل انجن والی ٹرین چلانے والی پہلی بھارتی خاتون کے طور پر بھی جانا جاتا ہے۔ 
درحقیقت وہ ایشیا کی پہلی خاتون لوکوموٹیو ڈرائیور بھی ہیں۔
انہیں مارچ 2017ء میں اس وقت کے بھارتی صدر پرنب مکھرجی کی جانب سے عالمی یوم خواتین کے موقع پر باوقار ناری شکتی پراسکر سے نوازا گیا تھا۔

ابتدائی زندگی 
ممتاز مقصود احمد قاضی مہاراشٹرا ریاست کے تجارتی دار الحکومت ممبئی میں پیدا ہوئی اور پلی بڑھی اور ان کا تعلق ایک قدامت پسند مسلم خاندان سے ہے۔ اس نے 1989U میں سانتا کروز کے سیٹھ آنندی لال روڈر ہائی اسکول سے گریجویشن کیا۔ 
اس کے والد اللہ رکھو اسماعیل کاٹھ والا بھارتی ریلوے میں ملازم تھے۔ ممتاز ایم قاضی نے اپنے والد کے نقش قدم پر چلتے ہوئے کل وقتی ٹرین ڈرائیور کے طور پر اپنے کیریئر کو آگے بڑھایا۔
تاہم ابتدائی طور پر اسے اس کے والد نے محکمہ ریلوے میں ملازمت کرنے کی اجازت نہیں دی تھی۔ اس نے اسے میڈیکل لیبارٹری ٹیکنالوجی میں کورس مکمل کرنے کو کہا لیکن ممتاز نے بعد میں اسے اس فیصلے کے حوالے سے راضی کر لیا۔

کیریئر 
1989ء میں گریجویشن کے بعد، اسی سال اس نے انجن ڈرائیور کے عہدے کے لیے درخواست دی۔ 
اس نے 1991ء میں 20 سال کی عمر میں ٹرین چلانا شروع کی اور اسے 1995ء میں لمکا بک آف ریکارڈز نے پہلی ایشیائی خاتون لوکوموٹیو ڈرائیور کے طور پر تسلیم کیا۔ 
وہ ہندوستان کے پہلے اور سب سے زیادہ گنجان ریلوے روٹ، چھترپتی شیواجی مہاراج ٹرمینس - تھانے سیکشن کے ذریعے لوکل ٹرینوں کو چلاتی ہے۔ 

انہوں نے ناری شکتی پراسکر ایوارڈ حاصل کیا، ایک ایوارڈ جو ہندوستان میں ہر سال خواتین کی کامیابیوں کو تسلیم کرتے ہوئے دیا جاتا ہے۔ 
انہیں 2015ء میں انڈین ریلویز سے ریلوے جنرل منیجر کا ایوارڈ بھی ملا۔

مزید دیکھیے 
پرنب مکھرجی

حوالہ جات 

اکیسویں صدی کی بھارتی خواتین
اکیسویں صدی کی بھارتی شخصیات
بقید حیات شخصیات
ممبئی کی شخصیات